title: Komisijas Īstenošanas regula (ES) Nr. 1191/2014 ( 2014. gada 30. oktobris ), ar ko nosaka formātu un veidu, kādā jāiesniedz ziņojumi, kas minēti Eiropas Parlamenta un Padomes Regulas (ES) Nr. 517/2014 par fluorētām siltumnīcefekta gāzēm 19. pantā

text:
               5.11.2014

               LV

               Eiropas Savienības Oficiālais Vēstnesis

               L 318/5

         KOMISIJAS ĪSTENOŠANAS REGULA (ES) Nr. 1191/2014
   (2014. gada 30. oktobris),
   ar ko nosaka formātu un veidu, kādā jāiesniedz ziņojumi, kas minēti Eiropas Parlamenta un Padomes Regulas (ES) Nr. 517/2014 par fluorētām siltumnīcefekta gāzēm 19. pantā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006 (1) un jo īpaši tās 19. panta 7. punktu,
   tā kā:

               (1)

               Ar Komisijas Regulu (EK) Nr. 1493/2007 (2) tika noteikts formāts, kādā dažu fluorēto siltumnīcefekta gāzu ražotājiem, importētājiem un eksportētājiem jāiesniedz ziņojumi, kuri paredzēti Eiropas Parlamenta un Padomes Regulā (EK) Nr. 842/2006 (3). Regula (EK) Nr. 842/2006 jau ir atcelta ar Regulu (ES) Nr. 517/2014. Regulas (ES) Nr. 517/2014 19. pants nosaka jaunus ziņošanas pienākumus attiecībā uz Regulas (ES) Nr. 517/2014 I un II pielikumā minēto vielu ražošanu, importu, eksportu, izmantošanu izejvielām un iznīcināšanu. Tāpēc ar šo regulu būtu jāaizstāj Regula (EK) Nr. 1493/2007.

               (2)

               Lai nodrošinātu vienotu un saskaņotu datu vākšanu un ierobežotu administratīvo slogu, uzņēmumiem informācija, kas jāiesniedz saskaņā ar Regulas (ES) Nr. 517/2014 19. pantu, būtu jāpaziņo, izmantojot Eiropas Vides aģentūras nodrošinātu elektroniskās ziņošanas rīku, kurā iekļautas attiecīgas veidlapas to dažādajām darbībām un kurš pieejams no Eiropas Komisijas tīmekļa vietnes.

               (3)

               Lai gan brīvprātīgi iesniegtiem datiem par fluorogļūdeņražu daudzumiem, kas eksportēti iekārtās, ko ražo ES šim mērķim, nav nozīmes attiecībā uz atsauces vērtību un kvotu aprēķināšanu, tie var būt noderīgi, lai uzraudzītu ekonomisko ietekmi, ko rada tirgū laisto fluorogļūdeņražu daudzumu samazinājums.

               (4)

               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (ES) Nr. 517/2014 24. panta 1. punktu,

         IR PIEŅĒMUSI ŠO REGULU.
   1. pants
   Ziņojumi, kas jāiesniedz saskaņā ar Regulas (ES) Nr. 517/2014 19. pantu, jāiesniedz elektroniski, izmantojot ziņošanas rīku, kura pamatā ir šīs regulas pielikumā noteiktais formāts un kurš šādam mērķim ir pieejams no Komisijas tīmekļa vietnes.
   2. pants
   Regulu (EK) Nr. 1493/2007 atceļ.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama dalībvalstīs.
      Briselē, 2014. gada 30. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 150, 20.5.2014., 195. lpp.

      (2)  Komisijas 2007. gada 17. decembra Regula (EK) Nr. 1493/2007, ar ko atbilstoši Eiropas Parlamenta un Padomes Regulai (EK) Nr. 842/2006 nosaka formātu ziņojumam, kas jāiesniedz dažu fluorētu siltumnīcefekta gāzu ražotājiem, importētājiem un eksportētājiem (OV L 332, 18.12.2007., 7. lpp.).

      (3)  Eiropas Parlamenta un Padomes 2006. gada 17. maija Regula (EK) Nr. 842/2006 par dažām fluorētām siltumnīcefekta gāzēm (OV L 161, 14.6.2006., 1. lpp.).

      PIELIKUMS
      VISPĀRĪGI SKAIDROJUMI
      Ja vien šā pielikuma ziņojuma sadaļās nav norādīts citādi, paziņotie dati attiecas uz uzņēmuma darbībām kalendārajā gadā, par kuru tiek iesniegts ziņojums.
      Mērvienības, aptvertās gāzes, detalizācijas pakāpe un norāde par gadu, kurā darbības pirmo reizi jāziņo, ir norādīti atsevišķi katrā ziņojuma sadaļā.
      Ziņošanas rīka vispārīgais formāts ir noteikts turpmākajās ziņojuma sadaļās. Turpmāk aprakstīto sadaļu numerācija nav saskaņota ar numerāciju Regulā (ES) Nr. 517/2014 vai elektroniskajā ziņošanas rīkā, taču tā ir izmantota dažu vērtību automātiskās aprēķināšanas formulās.

            Ziņojuma sadaļas

         1. sadaļa.   Aizpilda gāzu ražotāji – Regulas (ES) Nr. 517/2014 19. panta 1. un 2. punkts un Regulas (ES) Nr. 517/2014 VII pielikuma 1. punkta a) un c) apakšpunkts

      Piemēro pirmo reizi ziņošanai (līdz 2015. gada 31. martam) par darbībām, kas veiktas 2014. gadā.
      Daudzumus norāda metriskajās tonnās ar precizitāti līdz trešajai zīmei aiz komata atsevišķi par katru gāzi, kura minēta Regulas (ES) Nr. 517/2014 I vai II pielikumā. Paziņo minētās vielas saturošo maisījumu daudzumus, kas laisti tirgū, un norāda arī daudzumus, kuri izmantoti par minēto maisījumu sastāvdaļām un kuri nāk no citiem avotiem, kas nav pašu produkcija.

                     SNIEDZAMĀ INFORMĀCIJA

                     PIEZĪMES

                  1A

                  Savienībā objektos saražotās produkcijas kopējais daudzums

                  1B

                              —

                              Savienībā objektos saražotās produkcijas daudzums, ko veido rekuperēti blakusprodukti vai nevēlami produkti, ja minētie blakusprodukti vai produkti uzņēmumos pirms laišanas tirgū ir iznīcināti

                  Ražotājiem, kuri veic iznīcināšanu, ziņas par kopējo iznīcināto daudzumu jānorāda ziņojuma 8. sadaļā

                  1C

                              —

                              Savienībā objektos saražotās produkcijas daudzums, ko veido rekuperēti blakusprodukti vai nevēlami produkti, ja minētie blakusprodukti vai produkti ir nodoti citiem uzņēmumiem iznīcināšanai un nav iepriekš laisti tirgū

                  Jānorāda uzņēmums, kurš veic iznīcināšanu

                     AUTOMĀTISKI APRĒĶINĀTIE DAUDZUMI

                  1D

                  Iznīcinātās pašu produkcijas kopējais daudzums, kas iepriekš nav laists tirgū

                  1D = 1B + 1C

                  1E

                  Pārdošanai pieejamā produkcija

                  1E = 1A – 1D

         2. sadaļa.   Aizpilda gāzu importētāji – Regulas (ES) Nr. 517/2014 19. panta 1. punkts un Regulas (ES) Nr. 517/2014 VII pielikuma 2. punkta a) apakšpunkts

      Piemēro pirmo reizi ziņošanai (līdz 2015. gada 31. martam) par darbībām, kas veiktas 2014. gadā.
      Daudzumus izsaka metriskajās tonnās ar precizitāti līdz trešajai zīmei aiz komata atsevišķi katrai gāzei, kas minēta Regulas (ES) Nr. 517/2014 I vai II pielikumā, maisījumiem, kas satur vismaz vienu no minētajām gāzēm, vai katrai gāzei vai maisījumam, kas ir importēto iepriekš sajaukto poliolu sastāvā.
      Šajā sadaļā norāda ziņas tikai par lieltilpumu importu, tostarp daudzumus, kas nosūtīti kopā ar iekārtām to uzpildīšanai pēc importēšanas, taču nenorāda daudzumus, ko iekārtas satur. Ziņas par to gāzu importu, ko satur ražojumi vai iekārtas, norāda ziņojuma 11. sadaļā. Ziņas sniedz par visu importu, izņemot tranzītu caur Savienības muitas teritoriju vai importu, ko veic saskaņā ar citām procedūrām, kuras ļauj preces īslaicīgi pārvietot muitas teritorijā, ja pēdējā minētajā gadījumā preces muitas teritorijā neuzglabā ilgāk kā 45 dienas.

                     SNIEDZAMĀ INFORMĀCIJA

                     PIEZĪMES

                  2A

                  Savienībā importētais apjoms

         3. sadaļa.   Aizpilda gāzu eksportētāji – Regulas (ES) Nr. 517/2014 19. panta 1. un 2. punkts un Regulas (ES) Nr. 517/2014 VII pielikuma 3. punkta a) un b) apakšpunkts

      Piemēro pirmo reizi ziņošanai (līdz 2015. gada 31. martam) par darbībām, kas veiktas 2014. gadā.
      Daudzumus izsaka metriskajās tonnās ar precizitāti līdz trešajai zīmei aiz komata atsevišķi katrai gāzei, kas minēta Regulas (ES) Nr. 517/2014 I vai II pielikumā, maisījumiem, kas satur vismaz vienu no minētajām gāzēm, vai katrai gāzei vai maisījumam, kas ir eksportēto iepriekš sajaukto poliolu sastāvā.
      Šajā sadaļā norāda ziņas tikai par lieltilpumu gāzu eksportu, tostarp daudzumiem, kas nosūtīti kopā ar iekārtām, lai tās uzpildītu pēc eksporta.
      Ziņas par pašu produkcijas vai pašu importa daudzumiem, kas piegādāti citiem uzņēmumiem Savienībā tiešajam eksportam, norāda ziņojuma 5. sadaļā.

                     SNIEDZAMĀ INFORMĀCIJA

                     PIEZĪMES

                  3A

                  Kopējais daudzums, kas eksportēts no Savienības

                  3B

                  Eksportētais pašu produkcijas un importa daudzums

                     AUTOMĀTISKI APRĒĶINĀTIE DAUDZUMI

                  3C

                  Eksportētais daudzums, kas iegādāts no citiem uzņēmumiem Savienībā

                  3C = 3A – 3B

                     SNIEDZAMĀ INFORMĀCIJA

                  3D

                  Daudzums, kas eksportēts pārstrādei

                  3E

                  Daudzums, kas eksportēts reģenerācijai

                  3F

                  Daudzums, kas eksportēts iznīcināšanai

         4. sadaļa.   Aizpilda gāzu ražotāji un importētāji – Regulas (ES) Nr. 517/2014 19. panta 1. punkts un Regulas (ES) Nr. 517/2014 VII pielikuma 1. punkta d) apakšpunkts un 2. punkta b) un d) apakšpunkts

      Piemēro pirmo reizi ziņošanai (līdz 2015. gada 31. martam) par darbībām, kas veiktas 2014. gadā.
      Daudzumus izsaka metriskajās tonnās ar precizitāti līdz trešajai zīmei aiz komata atsevišķi katrai gāzei, kas minēta Regulas (ES) Nr. 517/2014 I vai II pielikumā, maisījumiem, kas satur vismaz vienu no minētajām gāzēm, vai katrai gāzei vai maisījumam, kas ir iepriekš sajauktu poliolu sastāvā.

                     SNIEDZAMĀ INFORMĀCIJA

                     PIEZĪMES

                  4A

                  Krājumi kopā 1. janvārī

                  4B

                              —

                              no kuriem pašu importa vai produkcijas krājumi 1. janvārī

                  4C

                              —

                              no kuriem pašu importa vai produkcijas krājumi 1. janvārī, kuri iepriekš nav laisti tirgū

                  Proti, pašu produkcija, kas nav pārdota, un pašu imports, kas nav laists brīvā apgrozībā

                     AUTOMĀTISKI APRĒĶINĀTIE DAUDZUMI

                  4D

                              —

                              no kuriem pašu importa vai produkcijas krājumi 1. janvārī, kuri iepriekš laisti tirgū

                  Proti, pašu imports, kas laists brīvā apgrozībā
                  4D = 4B – 4C

                  4E

                  Citi krājumi 1. janvārī

                  Proti, daudzumi, kas iegādāti Savienībā
                  4E = 4A – 4B

                     SNIEDZAMĀ INFORMĀCIJA

                  4F

                  Krājumi kopā 31. decembrī

                  4G

                              —

                              no kuriem pašu importa vai produkcijas krājumi 31. decembrī

                  4H

                              —

                              no kuriem pašu importa vai produkcijas krājumi 31. decembrī, kuri iepriekš nav laisti tirgū

                  Proti, pašu produkcija, kas nav pārdota, un pašu imports, kas nav laists brīvā apgrozībā

                     AUTOMĀTISKI APRĒĶINĀTIE DAUDZUMI

                  4I

                              —

                              no kuriem pašu importa vai produkcijas krājumi 31. decembrī, kuri iepriekš laisti tirgū

                  Proti, pašu imports, kas laists brīvā apgrozībā
                  4I = 4G – 4H

                  4J

                              —

                              no kuriem citi krājumi 31. decembrī

                  Proti, daudzumi, kas iegādāti Savienībā
                  4J = 4F – 4G

                     SNIEDZAMĀ INFORMĀCIJA

                  4K

                  Paša uzņēmuma reģenerētais daudzums

                  4L

                  Paša uzņēmuma pārstrādātais daudzums

                     AUTOMĀTISKI APRĒĶINĀTIE DAUDZUMI

                  4M

                  Kopējais daudzums, kas fiziski laists tirgū

                  4M = 1E + 2A – 3B + 4C – 4H

         5. sadaļa.   Daudzumi lietojumam, uz ko saskaņā ar 15. panta 2. punktu attiecas izņēmumi; aizpilda fluorogļūdeņražu ražotāji un importētāji – Regulas (ES) Nr. 517/2014 19. panta 1., 2., 3. un 4. punkts un Regulas (ES) Nr. 517/2014 VII pielikuma 1. punkta b) apakšpunkts un 2. punkta a) apakšpunkts

      Piemēro pirmo reizi ziņošanai (līdz 2015. gada 31. martam) par darbībām, kas veiktas 2014. gadā.
      Daudzumus norāda metriskajās tonnās ar precizitāti līdz trešajai zīmei aiz komata atsevišķi par katru fluorogļūdeņradi (gāzēm, kas minētas Regulas (ES) Nr. 517/2014 I pielikuma 1. iedaļā, maisījumiem vai iepriekš sajauktiem polioliem, kas satur vismaz vienu no minētajām gāzēm).

                     SNIEDZAMĀ INFORMĀCIJA

                     PIEZĪMES

                  5A

                  Daudzumi, kas importēti Savienībā iznīcināšanai

                  Jānorāda uzņēmums(-i), kurš(-i) veic iznīcināšanu
                  Importētājiem, kuri paši veic arī iznīcināšanu, ziņas par iznīcinātajiem daudzumiem jānorāda ziņojuma 8. sadaļā

                  5B

                  Daudzumi, ko ražotājs izmantojis izejvielām vai ko ražotājs vai importētājs piegādājis tieši uzņēmumiem, lai tie tos izmantotu izejvielām

                  Jānorāda uzņēmums(-i), kas konkrētās vielas izmanto izejvielām
                  Ražotājiem vai importētājiem, kuri konkrētās vielas arī paši izmantojuši izejvielām, ziņas par izmantošanu izejvielām jānorāda ziņojuma 7. sadaļā

                  5C

                  Daudzumi, kas piegādāti tieši uzņēmumiem, lai tie tos eksportētu ārpus Savienības, ja minētie daudzumi pirms eksporta nav darīti pieejami citai personai Savienībā
                  Brīvprātīgi norāda daudzumus, kas piegādāti tieši uzņēmumiem iekārtu ražošanai Savienībā, ja šādas iekārtas pēc tam tieši eksportē no Savienības

                  Jānorāda eksportētājuzņēmums(-i). Būtu jāiesniedz apliecinoši dokumenti
                  Ziņas jāsniedz tikai par lieltilpumu fluorogļūdeņražiem, nevis daudzumiem, ko satur ražojumi vai iekārtas
                  Datus par daudzumiem, kas piegādāti tādu iekārtu ražošanai, kuras eksportē tieši, var sniegt informācijas nolūkā, un tajos būtu jānorāda eksportēto iekārtu ražotājs un eksportētie daudzumi

                  5D

                  Daudzumi, kas piegādāti tieši, lai tos izmantotu militārajās iekārtās

                  Jānorāda uzņēmums, kas daudzumus saņēmis izmantošanai militārajās iekārtās

                  5E

                  Daudzumi, kas piegādāti tieši uzņēmumam, lai tas tos izmantotu pusvadītāju materiālu kodināšanai vai ķimikāliju tvaika nogulšņu kameru tīrīšanai pusvadītāju ražošanas sektorā

                  Jānorāda pusvadītāju ražotājs, kuram daudzumi piegādāti

                  5F

                  Daudzumi, kas piegādāti tieši uzņēmumam, kurš ražo dozētos inhalatorus farmaceitisko vielu uzņemšanai

                  Jānorāda daudzumu saņēmējs, kurš ražo dozētos inhalatorus farmaceitisko vielu uzņemšanai

         6. sadaļa.   Gāzu lietojuma kategorijas ES tirgū; aizpilda gāzu ražotāji un importētāji – Regulas (ES) Nr. 517/2014 19. panta 1. un 2. punkts un Regulas (ES) Nr. 517/2014 VII pielikuma 1. punkta a) apakšpunkts un 2. punkta a) apakšpunkts

      Piemēro pirmo reizi ziņošanai (līdz 2015. gada 31. martam) par darbībām, kas veiktas 2014. gadā.
      Daudzumus norāda metriskajās tonnās ar precizitāti līdz trešajai zīmei aiz komata atsevišķi par katru gāzi, kas minēta Regulas (ES) Nr. 517/2014 I vai II pielikumā, vai maisījumu, kas satur vismaz vienu no minētajām gāzēm.

                     SNIEDZAMĀ INFORMĀCIJA

                     PIEZĪMES

                  6A

                  Eksports

                  Attiecībā uz fluorogļūdeņražiem šajā apakšsadaļā (6A) paziņotajam apjomam jābūt vienādam ar vai lielākam par apjomu, kas paziņots ziņojuma 5. sadaļā kā tāds, kas piegādāts tieši uzņēmumiem, lai tie to eksportētu ārpus Savienības, ja minētie daudzumi pirms eksporta nav darīti pieejami citai personai Savienībā (5C)

                  6B

                  Iznīcināšana

                  Attiecībā uz fluorogļūdeņražiem šajā apakšsadaļā (6B) paziņotajam apjomam jābūt vienādam ar vai lielākam par apjomu, kas paziņots ziņojuma 5. sadaļā kā tāds, kas importēts Savienībā, lai to iznīcinātu (5A)

                  6C

                  Militārās iekārtas

                  Attiecībā uz fluorogļūdeņražiem šajā apakšsadaļā (6C) paziņotajam apjomam jābūt vienādam ar vai lielākam par apjomu, kas paziņots ziņojuma 5. sadaļā kā tāds, kas piegādāts tieši, lai to izmantotu militārajās iekārtās (5D)

                  6D

                  Dzesēšana, gaisa kondicionēšana un apkure

                  6E

                  Citi siltumnesējfluīdi

                  6F

                  Putu ražošana

                  6G

                  Iepriekš sajauktu poliolu ražošana

                  6H

                  Ugunsaizsardzības iekārtas

                  6I

                  Aerosoli – inhalatori zāļu devu uzņemšanai

                  Attiecībā uz fluorogļūdeņražiem šajā apakšsadaļā (6I) paziņotajam apjomam jābūt vienādam ar vai lielākam par apjomu, kas paziņots ziņojuma 5. sadaļā kā tāds, kas piegādāts tieši uzņēmumam, kurš ražo dozētos inhalatorus farmaceitisko vielu uzņemšanai (5F)

                  6J

                  Aerosoli citām vajadzībām

                  6K

                  Šķīdinātāji

                  6L

                  Izejvielas

                  Attiecībā uz fluorogļūdeņražiem šajā apakšsadaļā (6L) paziņotajam apjomam jābūt vienādam ar vai lielākam par apjomu, kas paziņots ziņojuma 5. sadaļā kā tāds, ko ražotājs izmantojis izejvielām vai ko ražotājs vai importētājs piegādājis tieši uzņēmumam, lai tas to izmantotu izejvielām (5B)

                  6M

                  Pusvadītāju ražošana

                  Attiecībā uz fluorogļūdeņražiem šajā apakšsadaļā (6M) paziņotajam apjomam jābūt vienādam ar vai lielākam par apjomu, kas paziņots ziņojuma 5. sadaļā kā tāds, kas piegādāts tieši uzņēmumam, lai tas to izmantotu pusvadītāju materiālu kodināšanai vai ķimikāliju tvaika nogulšņu kameru tīrīšanai pusvadītāju ražošanas sektorā (5E)

                  6N

                  Saules fotoelementu ražošana

                  6O

                  Citu elektronisko ierīču ražošana

                  6P

                  Elektrības sadales iekārtas

                  6Q

                  Daļiņu paātrinātāji

                  6R

                  Magnija spiedienliešana

                  6S

                  Anestēzijas līdzekļi

                  6T

                  Cits vai nezināms lietojums

                  Jānorāda cits(-i) lietojums(-i), un nezināmais lietojums ziņotājam jāpaskaidro

                  6U

                  Noplūdes glabāšanas, transportēšanas vai nodošanas laikā

                  6V

                  Uzskaites korekcijas

                  Ja tiek norādīti šādi daudzumi, jāsniedz paskaidrojums

                     AUTOMĀTISKI APRĒĶINĀTIE DAUDZUMI

                  6W

                  Kopējais daudzums lietojuma kategorijās

                  6W = 6A + 6B + 6C + 6D + 6E + 6F + 6G + 6H + 6I + 6J + 6K + 6L + 6M + 6N + 6O + 6P + 6Q + 6R + 6S + 6T + 6U + 6V
                  Ja dati ir norādīti pareizi, kopējam daudzumam lietojuma kategorijās (6W) jāatbilst aprēķinātajam kopējam daudzumam, kas piegādāts Savienības tirgū (6X)

                  6X

                  Kopējais daudzums, kas piegādāts Savienības tirgū

                  6X = 1E + 2A – 3B + 4B – 4G + 4K

         7. sadaļa.   Aizpilda personas, kuras gāzi lieto izejvielām, – Regulas (ES) Nr. 517/2014 19. panta 3. punkts un Regulas (ES) Nr. 517/2014 VII pielikuma 5. punkts

      Piemēro pirmo reizi ziņošanai (līdz 2015. gada 31. martam) par darbībām, kas veiktas 2014. gadā.
      Daudzumus norāda metriskajās tonnās ar precizitāti līdz trešajai zīmei aiz komata atsevišķi par katru gāzi, kas minēta Regulas (ES) Nr. 517/2014 I vai II pielikumā, vai maisījumu, kas satur vismaz vienu no minētajām gāzēm.
      Šajā sadaļā norāda tikai tos daudzumus, kas faktiski izmantoti izejvielām.
      Ja fluorogļūdeņražus (gāzes, kas minētas Regulas (ES) Nr. 517/2014 I pielikuma 1. iedaļā, vai maisījums, kas satur vismaz vienu no minētajām gāzēm) saražojis vai importējis uzņēmums, kurš tos izmanto izejvielām, izmantotos daudzumus norāda arī 5. sadaļā. Ja uzņēmums minētās gāzes saražojis vai importējis un pēc tam pārdevis tās citiem uzņēmumiem, lai tie tās izmantotu izejvielām, piegādātos daudzumus norāda tikai ziņojuma 5. sadaļā, norādot uzņēmumu, kas konkrēto fluīdu izmanto izejvielām.

                     SNIEDZAMĀ INFORMĀCIJA

                     PIEZĪMES

                  7A

                  Daudzums, ko uzņēmums pats izmantojis izejvielām

         8. sadaļa.   Aizpilda uzņēmumi, kuri gāzes iznīcinājuši, – Regulas (ES) Nr. 517/2014 19. panta 2. punkts un Regulas (ES) Nr. 517/2014 VII pielikuma 4. punkts

      Piemēro pirmo reizi ziņošanai (līdz 2015. gada 31. martam) par darbībām, kas veiktas 2014. gadā.
      Daudzumus norāda metriskajās tonnās ar precizitāti līdz trešajai zīmei aiz komata atsevišķi par katru fluorēto siltumnīcefekta gāzi, kas minēta Regulas (ES) Nr. 517/2014 I vai II pielikumā, vai maisījumu, kas satur vismaz vienu no minētajām gāzēm.
      Norāda kopējos daudzumus, ko iznīcinājis pats uzņēmums, kurš sniedz ziņas. Uzņēmumi, kas ir ražotāji, norāda arī pašu produkcijas daudzumus, kas iznīcināti (ziņojuma 1. sadaļā).
      Uzņēmumi, kas importē fluorogļūdeņražus (gāzes, kas minētas Regulas (ES) Nr. 517/2014 I pielikuma 1. iedaļā, vai maisījumus, kas satur vismaz vienu no minētajām gāzēm), daudzumus, kas iznīcināti, norāda ziņojuma 5. sadaļā.
      Daudzumus, kas nosūtīti iznīcināšanai citiem uzņēmumiem ES, šajā sadaļā nenorāda. Daudzumus, kas eksportēti iznīcināšanai ārpus ES, norāda 3F apakšsadaļā.

                     SNIEDZAMĀ INFORMĀCIJA

                     PIEZĪMES

                  8A

                  Apjoms, ko ziņotājs uzņēmums iznīcinājis, izmantojot sadedzināšanu augstā temperatūrā

                  8B

                  Apjoms, ko ziņotājs uzņēmums iznīcinājis, izmantojot termodesorbciju

                  8C

                  Apjoms, ko ziņotājs uzņēmums iznīcinājis, izmantojot citas tehnoloģijas

                  Jānorāda tehnoloģijas, kas izmantotas iznīcināšanai

                     AUTOMĀTISKI APRĒĶINĀTIE DAUDZUMI

                  8D

                  Kopējais daudzums, ko uzņēmums iznīcinājis pats

                  8D = 8A + 8B + 8C

                     SNIEDZAMĀ INFORMĀCIJA

                  8E

                  Krājumi 1. janvārī, kurus plānots iznīcināt

                  8F

                  Krājumi 31. decembrī, kurus plānots iznīcināt

         9. sadaļa.   Aizpilda ražotāji vai importētāji, kuri uzņēmumus, kas laiž tirgū aukstuma, gaisa kondicionēšanas un siltumsūkņu iekārtas, kuras uzpildītas ar fluorogļūdeņražiem, pilnvarojuši izmantot fluorogļūdeņražu kvotu, – Regulas (ES) Nr. 517/2014 19. panta 1. punkts un Regulas (ES) Nr. 517/2014 VII pielikuma 1. punkta e) apakšpunkts un 2. punkta c) apakšpunkts

      Piemēro pirmo reizi ziņošanai (līdz 2016. gada 31. martam) par darbībām, kas veiktas 2015. gadā.
      Daudzumus norāda tonnās CO2 ekvivalenta ar precizitāti viena tonna CO2 ekvivalenta, nenošķirot dažādus fluorogļūdeņražus.
      Ziņas sniedz tikai par tiem pilnvarojumiem, kas piešķirti kalendārajā gadā, par kuru iesniedz ziņojumu.

                     SNIEDZAMĀ INFORMĀCIJA

                     PIEZĪMES

                  9A

                  Daudzumi, uz kuriem attiecas prasība saņemt pilnvarojumu izmantot kvotu, kura piešķirta iepriekš uzpildītu iekārtu ražotājiem vai importētājiem saskaņā ar Regulas (ES) Nr. 517/2014 18. panta 2. punktu

                  Jānorāda uzņēmums, kurš saņēmis pilnvarojumu

         10. sadaļa.   Aizpilda uzņēmumi, kuri savu kvotu saņēmuši, pamatojoties vienīgi uz paziņojumu, kas sniegts saskaņā ar Regulas (ES) Nr. 517/2014 16. panta 2. punktu, un kuri uzņēmumus, kas laiž tirgū aukstuma, gaisa kondicionēšanas un siltumsūkņu iekārtas, kuras uzpildītas ar fluorogļūdeņražiem, pilnvarojuši izmantot fluorogļūdeņražu kvotu saskaņā ar Regulas (ES) Nr. 517/2014 18. panta 2. punkta otro daļu, – Regulas (ES) Nr. 517/2014 19. panta 1. punkts un Regulas (ES) Nr. 517/2014 VII pielikuma 1. punkta e) apakšpunkts un 2. punkta c) apakšpunkts

      Piemēro pirmo reizi ziņošanai (līdz 2016. gada 31. martam) par darbībām, kas veiktas 2015. gadā.
      Daudzumus norāda metriskajās tonnās ar precizitāti līdz trešajai zīmei aiz komata atsevišķi par katru fluorogļūdeņradi (gāzes, kas minētas Regulas (ES) Nr. 517/2014 I pielikuma 1. iedaļā, vai maisījums, kas satur vismaz vienu no minētajām gāzēm).
      Visas fluorogļūdeņražu piegādes, kas saistītas ar pilnvarojumiem, kuri piešķirti kalendārajā gadā, par ko iesniedz ziņojumu, un kas paziņotas 9. sadaļā, norāda šajā ziņojuma sadaļā. Šī informācija ir vajadzīga, lai pārbaudītu atbilstību Regulas (ES) Nr. 517/2014 18. panta 2. punktam.

                     SNIEDZAMĀ INFORMĀCIJA

                     PIEZĪMES

                  10A

                  Gāzes daudzums, kas piegādāts uzņēmumiem, kuriem piešķirti pilnvarojumi laist tirgū aukstuma, gaisa kondicionēšanas un siltumsūkņu iekārtas, kuras uzpildītas ar fluorogļūdeņražiem.

                  Jānorāda saņēmējuzņēmums(-i)
                  Kopā ar ziņojumu uzņēmumiem būtu jāiesniedz papildu pierādījumi (piemēram, rēķini) par visām fiziskajām piegādēm, par kurām ziņots šajā sadaļā

         11. sadaļa.   Aizpilda uzņēmumi, kuri laiduši tirgū gāzes, ko satur ražojumi vai iekārtas, saskaņā ar Regulas Nr. 517/2014 19. panta 4. punktu – Regulas (ES) Nr. 517/2014 19. panta 4. punkts un Regulas (ES) Nr. 517/2014 VII pielikuma 6. punkts

      Piemēro pirmo reizi ziņošanai (līdz 2015. gada 31. martam) par darbībām, kas veiktas 2014. gadā.
      Daudzumus, kādos ražojumi un iekārtas satur Regulas (ES) Nr. 517/2014 I vai II pielikumā minētās fluorētās siltumnīcefekta gāzes vai maisījumus, kas satur vismaz vienu no minētajām gāzēm, norāda metriskajās tonnās ar precizitāti līdz trešajai zīmei aiz komata, sadalot pa kategorijām. Papildus gāzu kopējam daudzumam norāda vienību skaitu katrā kategorijā, ja vien nav norādīts citādi.
      Savienībā ražotu ražojumu vai iekārtu ražotāji neziņo par ražojumiem un iekārtām, ja tajos esošās gāzes jau iepriekš bijušas importētas vai ražotas Savienībā. Ja ražotājs pats Savienībā ražo lieltilpumu gāzi savu ražojumu un iekārtu ražošanai Savienībā, tā sniegtās ziņas par produkciju (ziņojuma 1. sadaļa) aptvertu attiecīgos gāzes daudzumus, tāpēc arī šie daudzumi šajā sadaļā vairs nav jānorāda.
      Tādu ražojumu vai iekārtu importētāji, kuri satur fluorētu siltumnīcefekta gāzi, kas minēta Regulas (ES) Nr. 517/2014 I vai II pielikumā, ziņo par visām gāzi saturošajām importa precēm, ko muita laidusi brīvā apgrozībā Savienībā. Ziņas par importētajiem iepriekš sajauktajiem polioliem sniedz nevis šajā sadaļā, bet 2. sadaļā. Ja fluorogļūdeņraži (gāzes, kas minētas Regulas (ES) Nr. 517/2014 I pielikuma 1. iedaļā, vai maisījums, kas satur vismaz vienu no šīm gāzēm), ar ko uzpildītas importētās aukstuma, gaisa kondicionēšanas vai siltumsūkņu iekārtas, bijuši iepriekš eksportēti no Savienības un tiem bijuši piemēroti fluorogļūdeņražu kvotu ierobežojumi laišanai tirgū, to norāda ziņojuma 12. sadaļā, lai pierādītu atbilstību Regulas (ES) Nr. 517/2014 14. pantam.
      Turpmāk minētajās ražojumu vai iekārtu kategorijās ir iekļautas sastāvdaļas, kas paredzētas minēto ražojumu vai iekārtu kategorijām.
      Termins “tieša kontakta konstrukcija” it sevišķi attiecas uz gaisa–gaisa, ūdens–gaisa un sālsūdens–gaisa sistēmām; termins “bezkontakta konstrukcija” attiecas uz gaisa–ūdens, ūdens–ūdens un sālsūdens–ūdens sistēmām, tostarp ūdens siltumsūkņiem.

                     AUTOMĀTISKI APRĒĶINĀTIE DAUDZUMI

                     PIEZĪMES

                  11A

                  Stacionāras iekārtas komfortdzesēšanai vai apkurei

                  11A = 11A1 + 11A2 + 11A3 + 11A4 + 11A5 + 11A6 + 11A7 + 11A8 + 11A9 + 11A10 + 11A11 + 11A12 + 11A13 + 11A14

                     SNIEDZAMĀ INFORMĀCIJA

                  11A1

                  Stacionāras iekārtas komfortdzesēšanai/apkurei, tieša kontakta konstrukcija: pārvietojamas autonomas/monobloka iekārtas

                  11A2

                  Stacionāras iekārtas komfortdzesēšanai/apkurei, tieša kontakta konstrukcija: autonomas/monobloka iekārtas uzstādīšanai uz jumta

                  11A3

                  Stacionāras iekārtas komfortdzesēšanai/apkurei, tieša kontakta konstrukcija: citu veidu autonomas/monobloka iekārtas

                  Jānorāda iekārtas veids(-i)

                  11A4

                  Stacionāras iekārtas komfortdzesēšanai/apkurei, tieša kontakta konstrukcija: divbloku iekārtas, kurās ir iepildīti vismaz 3 kg aukstumaģenta

                  11A5

                  Stacionāras iekārtas komfortdzesēšanai/apkurei, tieša kontakta konstrukcija: divbloku iekārtas, kurās ir iepildīti mazāk nekā 3 kg aukstumaģenta

                  11A6

                  Stacionāras iekārtas komfortdzesēšanai/apkurei, tieša kontakta konstrukcija: daudzbloku iekārtas

                  11A7

                  Stacionāras iekārtas komfortdzesēšanai/apkurei, netieša kontakta konstrukcija: autonomas/monobloka iekārtas sadzīves vajadzībām

                  11A8

                  Stacionāras iekārtas komfortdzesēšanai/apkurei, netieša kontakta konstrukcija: autonomas/monobloka iekārtas komercvajadzībām vai izmantošanai rūpniecībā

                  11A9

                  Stacionāras iekārtas komfortdzesēšanai/apkurei, netieša kontakta konstrukcija: autonomas/monobloka iekārtas citām vajadzībām

                  Jānorāda paredzētais lietojums(-i)

                  11A10

                  Stacionāras iekārtas komfortdzesēšanai/apkurei, netieša kontakta konstrukcija: sadalītas iekārtas sadzīves vajadzībām

                  11A11

                  Stacionāras iekārtas komfortdzesēšanai/apkurei, netieša kontakta konstrukcija: sadalītas iekārtas komercvajadzībām vai izmantošanai rūpniecībā

                  11A12

                  Stacionāras iekārtas komfortdzesēšanai/apkurei, netieša kontakta konstrukcija: sadalītas iekārtas citām vajadzībām

                  Jānorāda paredzētais lietojums(-i)

                  11A13

                  Stacionāras iekārtas komfortdzesēšanai/apkurei, tieša un netieša kontakta konstrukcija: autonomas/monobloka iekārtas

                  11A14

                  Stacionāras iekārtas komfortdzesēšanai/apkurei, tieša un netieša kontakta konstrukcija: sadalītas iekārtas

                     AUTOMĀTISKI APRĒĶINĀTIE DAUDZUMI

                  11B

                  Stacionāras aukstumiekārtas

                  11B = 11B1 + 11B2 + 11B3 + 11B4 + 11B5 + 11B6 + 11B7 + 11B8 + 11B9 + 11B10 + 11B11 + 11B12 + 11B13 + 11B14

                     SNIEDZAMĀ INFORMĀCIJA

                  11B1

                  Stacionāras aukstumiekārtas, tieša kontakta konstrukcija: autonomas/monobloka iekārtas sadzīves vajadzībām

                  11B2

                  Stacionāras aukstumiekārtas, tieša kontakta konstrukcija: autonomas/monobloka iekārtas komercvajadzībām vai izmantošanai rūpniecībā

                  11B3

                  Stacionāras aukstumiekārtas, tieša kontakta konstrukcija: autonomas/monobloka iekārtas citām vajadzībām

                  Jānorāda paredzētais lietojums(-i)

                  11B4

                  Stacionāras aukstumiekārtas, tieša kontakta konstrukcija: sadalītas iekārtas komercvajadzībām vai izmantošanai rūpniecībā

                  11B5

                  Stacionāras aukstumiekārtas, tieša kontakta konstrukcija: sadalītas iekārtas citām vajadzībām

                  Jānorāda paredzētais lietojums(-i)

                  11B6

                  Stacionāras aukstumiekārtas, netieša kontakta konstrukcija: autonomas/monobloka iekārtas komercvajadzībām vai izmantošanai rūpniecībā

                  11B7

                  Stacionāras aukstumiekārtas, netieša kontakta konstrukcija: autonomas/monobloka iekārtas citām vajadzībām

                  Jānorāda paredzētais lietojums(-i)

                  11B8

                  Stacionāras aukstumiekārtas, netieša kontakta konstrukcija: sadalītas iekārtas komercvajadzībām vai izmantošanai rūpniecībā

                  11B9

                  Stacionāras aukstumiekārtas, netieša kontakta konstrukcija: sadalītas iekārtas citām vajadzībām

                  Jānorāda paredzētais lietojums(-i)

                  11B10

                  Stacionāras aukstumiekārtas, tieša un netieša kontakta konstrukcija: autonomas/monobloka iekārtas

                  11B11

                  Stacionāras aukstumiekārtas, tieša un netieša kontakta konstrukcija: sadalītas iekārtas

                  11B12

                  Stacionāras iekārtas tehnoloģiskajai dzesēšanai vai apsildei, tieša kontakta konstrukcija

                  11B13

                  Stacionāras iekārtas tehnoloģiskajai dzesēšanai vai apsildei, netieša kontakta konstrukcija

                  11B14

                  Stacionāras iekārtas tehnoloģiskajai dzesēšanai vai apsildei, tieša un netieša kontakta konstrukcija

                  11C

                  Siltumsūkņa tehnoloģijas veļas žāvētāji

                     AUTOMĀTISKI APRĒĶINĀTIE DAUDZUMI

                  11D

                  Stacionāras apkures/gaisa kondicionēšanas iekārtas, tostarp siltumsūkņi, kā arī aukstumiekārtas (HACR) citiem mērķiem

                  11D = 11D1 + 11D2 + 11D3

                     SNIEDZAMĀ INFORMĀCIJA

                  11D1

                  Stacionāras HACR iekārtas citiem mērķiem, tieša kontakta konstrukcija

                  Jānorāda iekārtas veids(-i) un paredzētais(-ie) lietošanas mērķis(-i)

                  11D2

                  Stacionāras HACR iekārtas citiem mērķiem, netieša kontakta konstrukcija

                  Jānorāda iekārtas veids(-i) un paredzētais(-ie) lietošanas mērķis(-i)

                  11D3

                  Stacionāras HACR iekārtas citiem mērķiem, tieša un netieša kontakta konstrukcija

                  Jānorāda iekārtas veids(-i) un paredzētais(-ie) lietošanas mērķis(-i)

                     AUTOMĀTISKI APRĒĶINĀTIE DAUDZUMI

                  11E

                  Mobilas aukstumiekārtas

                  11E = 11E1 + 11E2 + 11E3 + 11E4

                     SNIEDZAMĀ INFORMĀCIJA

                  11E1

                  Mobilas aukstumiekārtas izmantošanai viegldarba transportlīdzekļos (piemēram, autofurgonos)

                  11E2

                  Mobilas aukstumiekārtas izmantošanai smagdarba transportlīdzekļos (tostarp kravas automobiļos un piekabēs)

                  11E3

                  Mobilas aukstumiekārtas izmantošanai kuģos

                  11E4

                  Citas mobilas aukstumiekārtas

                  Norāda iekārtas veidu(-us)

                     AUTOMĀTISKI APRĒĶINĀTIE DAUDZUMI

                  11F

                  Mobilas gaisa kondicionēšanas iekārtas

                  11F = 11F1 + 11F2 + 11F3 + 11F4 + 11F5 + 11F6 + 11F7 + 11F8 + 11F9

                     SNIEDZAMĀ INFORMĀCIJA

                  11F1

                  Mobilas gaisa kondicionēšanas iekārtas vieglajiem automobiļiem

                  11F2

                  Mobilas gaisa kondicionēšanas iekārtas autobusiem

                  11F3

                  Mobilas gaisa kondicionēšanas iekārtas autofurgoniem (viegldarba transportlīdzekļiem)

                  11F4

                  Mobilas gaisa kondicionēšanas iekārtas kravas automobiļiem un piekabēm (smagdarba transportlīdzekļiem)

                  11F5

                  Mobilas gaisa kondicionēšanas iekārtas lauksaimniecības, meža un būvniecības transportlīdzekļiem un tehnikai

                  11F6

                  Mobilas gaisa kondicionēšanas iekārtas ritekļiem

                  11F7

                  Mobilas gaisa kondicionēšanas iekārtas kuģiem

                  11F8

                  Mobilas gaisa kondicionēšanas iekārtas lidaparātiem un helikopteriem

                  11F9

                  Citas mobilas gaisa kondicionēšanas iekārtas

                  Jānorāda iekārtas veids(-i)

                     AUTOMĀTISKI APRĒĶINĀTĀ VĒRTĪBA

                     11G

                     Aukstuma, gaisa kondicionēšanas vai siltumsūkņu iekārtas kopā

                     11G = 11A + 11B + 11C + 11D + 11E + 11F

                  11H

                  Putu produkti

                  11H = 11H1 + 11H2 + 11H3 + 11H4

                     SNIEDZAMĀ INFORMĀCIJA

                  11H1

                  Ekstrudēta polistirola (XPS) izolācijas plāksnes

                     XPS plākšņu daudzums jāizsaka kubikmetros (blakus sastāvā esošajam fluorēto gāzu daudzumam, ko izsaka metriskajās tonnās)

                  11H2

                  Poliuretāna (PU) izolācijas plāksnes

                  PU plākšņu daudzums jāizsaka kubikmetros (blakus sastāvā esošajam fluorēto gāzu daudzumam, ko izsaka metriskajās tonnās)

                  11H3

                  Vienkomponenta putas (OCF)

                  Daudzuma izteikšanai var norādīt OCF baloniņu skaitu (blakus sastāvā esošajam fluorēto gāzu daudzumam, ko izsaka metriskajās tonnās)

                  11H4

                  Citi putu produkti

                  Jānorāda ražojumu kategorija(-as)
                  Ziņas par importētajiem iepriekš samaisītajiem polioliem (piemēram, putu sistēmās/tvertnēs) jāsniedz nevis šajā sadaļā, bet gan 2. sadaļā
                  Putu produktu daudzums jāizsaka kubikmetros vai metriskajās tonnās vai jānorāda ražojumu/iekārtu skaits (blakus sastāvā esošajam fluorēto gāzu daudzumam, ko izsaka metriskajās tonnās)

                  11I

                  Ugunsaizsardzības iekārtas (tostarp transportlīdzekļos iebūvētās sistēmas)

                  11J

                  Zāļu vai farmaceitisko vielu aerosoli

                  11K

                  Aerosoli, kuri nesatur zāles

                  11L

                  Medicīnas ierīces (izņemot aerosolus)

                  11M

                  Sadales iekārtas elektroenerģijas pārvadei un sadalei

                  11N

                  Citas elektriskās pārvades un sadales iekārtas

                  11O

                  Daļiņu paātrinātāji

                  11P

                  Citi ražojumi un iekārtas, kas satur gāzes, kuras minētas Regulas (ES) Nr. 517/2014 I vai II pielikumā

                  Jānorāda ražojumu vai iekārtu kategorija(-as)
                  Daudzuma izteikšanai var norādīt tilpumu, svaru vai ražojuma/iekārtu skaitu
                  (blakus ietvertajam fluorēto gāzu daudzumam, ko izsaka metriskajās tonnās)

                     AUTOMĀTISKI APRĒĶINĀTIE DAUDZUMI

                  11Q

                  Ražojumi un iekārtas, kas satur fluorētās gāzes, kuras minētas Regulas (ES) Nr. 517/2014 I vai II pielikumā, kopā

                  11Q = 11G + 11H + 11I + 11J + 11K + 11L + 11M + 11N + 11O + 11P

         12. sadaļa.   Aizpilda to aukstuma, gaisa kondicionēšanas vai siltumsūkņu iekārtu importētāji, kas uzpildītas ar fluorogļūdeņražiem, ja fluorogļūdeņraži, ar ko importētās iekārtas uzpildītas, iepriekš eksportēti no Savienības un iekārtu ražotāji tos ieguvuši tieši no eksportētājuzņēmuma, un uz tiem attiecās fluorogļūdeņražu kvotas ierobežojumi laišanai Savienības tirgū, – Regulas (ES) Nr. 517/2014 19. panta 5. punkts un Regulas (ES) Nr. 517/2014 VII pielikuma 6. punkts

      Piemēro pirmo reizi ziņošanai (līdz 2018. gada 31. martam) par darbībām, kas veiktas 2017. gadā.
      Daudzumus norāda metriskajās tonnās ar precizitāti līdz trešajai zīmei aiz komata atsevišķi par katru fluorogļūdeņradi (gāzes, kas minētas Regulas (ES) Nr. 517/2014 I pielikuma 1. iedaļā, vai maisījums, kas satur vismaz vienu no minētajām gāzēm).

                     SNIEDZAMĀ INFORMĀCIJA

                     PIEZĪMES

                  12A

                  To fluorogļūdeņražu daudzums, ar ko uzpildītas importētās iekārtas, kuru uzpildei fluorogļūdeņraži iepriekš eksportēti no Savienības, un uz ko attiecās fluorogļūdeņražu kvotas ierobežojumi laišanai Savienības tirgū

                  Jānorāda fluorogļūdeņražu eksportētājuzņēmums(-i) un eksporta gads(-i)

         13. sadaļa.   Aizpilda to aukstuma, gaisa kondicionēšanas vai siltumsūkņu iekārtu importētāji, kas uzpildītas ar fluorogļūdeņražiem, ja fluorogļūdeņraži, ar ko importētās iekārtas uzpildītas, ir ieskaitīti kvotu sistēmā, izmantojot pilnvarojumus, – Regulas (ES) Nr. 517/2014 19. panta 5. punkts un Regulas (ES) Nr. 517/2014 VII pielikuma 6. punkts

      Piemēro pirmo reizi ziņošanai (līdz 2018. gada 31. martam) par darbībām, kas veiktas 2017. gadā.
      Daudzumus norāda tonnās CO2 ekvivalenta ar precizitāti viena tonna CO2 ekvivalenta, nenošķirot dažādus fluorogļūdeņražus (gāzes, kas minētas Regulas (ES) Nr. 517/2014 I pielikuma 1. iedaļā, vai maisījums, kas satur vismaz vienu no minētajām gāzēm).
      Uzņēmumi ziņo par visiem saņemtajiem pilnvarojumiem izmantot fluorogļūdeņražu kvotas, kuras attiecas uz to fluorogļūdeņražu laišanu tirgū, kas ir iepildīti aukstuma, gaisa kondicionēšanas vai siltumsūkņu iekārtās, kalendārajā gadā, par kuru iesniedz ziņojumu.

                     SNIEDZAMĀ INFORMĀCIJA

                     PIEZĪMES

                  13A

                  Daudzumi, uz kuriem attiecas pilnvarojums izmantot fluorogļūdeņražu kvotas, kas saņemtas saskaņā ar Regulas (ES) Nr. 517/2014 18. panta 2. punktu

                  Jānorāda pilnvarotājuzņēmums(-i) un gads, kurā pilnvarojums piešķirts


title: Komisijas Īstenošanas regula (ES) 2017/408 (2017. gada 8. marts), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina zemas kaitīguma pakāpes darbīgo vielu “pepino mozaīkas vīrusa mazāk spēcīgais izolāts VC1” un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
                  9.3.2017

                  LV

                  Eiropas Savienības Oficiālais Vēstnesis

                  L 63/91

            KOMISIJAS ĪSTENOŠANAS REGULA (ES) 2017/408
      (2017. gada 8. marts),
      ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina zemas kaitīguma pakāpes darbīgo vielu “pepino mozaīkas vīrusa mazāk spēcīgais izolāts VC1” un groza Komisijas Īstenošanas regulas (ES) Nr. 540/2011 pielikumu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 22. panta 1. punktu saistībā ar tās 13. panta 2. punktu,
      tā kā:

                  (1)

                  Nīderlande 2013. gada 2. decembrī saskaņā ar Regulas (EK) Nr. 1107/2009 7. panta 1. punktu saņēma uzņēmuma Valto BV pieteikumu uz darbīgās vielas “pepino mozaīkas vīrusa mazāk spēcīgais izolāts VC1” apstiprināšanu. Saskaņā ar minētās regulas 9. panta 3. punktu Nīderlande kā ziņotāja dalībvalsts 2014. gada 30. jūnijā pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (turpmāk – “Iestāde”) paziņoja, ka pieteikums ir pieņemams.

                  (2)

                  2015. gada 10. novembrī ziņotāja dalībvalsts Komisijai projekta veidā iesniedza novērtējuma ziņojumu par to, vai ir gaidāms, ka minētā darbīgā viela atbilst Regulas (EK) Nr. 1107/2009 4. pantā noteiktajiem apstiprināšanas kritērijiem, un tā kopiju nosūtīja Iestādei.

                  (3)

                  Iestāde rīkojās atbilstoši Regulas (EK) Nr. 1107/2009 12. panta 1. punktam. Iestāde saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei sniedz papildu informāciju. 2016. gada 8. septembrī Iestādei atjaunināta novērtējuma ziņojuma projekta veidā tika iesniegts ziņotājas dalībvalsts sagatavotais papildu informācijas novērtējums.

                  (4)

                  2016. gada 18. novembrī Iestāde pieteikuma iesniedzējam, dalībvalstīm un Komisijai nosūtīja savu secinājumu (2) par to, vai ir gaidāms, ka darbīgā viela “pepino mozaīkas vīrusa mazāk spēcīgais izolāts VC1” atbilst Regulas (EK) Nr. 1107/2009 4. pantā noteiktajiem apstiprināšanas kritērijiem. Savu secinājumu Iestāde publiskoja.

                  (5)

                  2016. gada 6. decembrī Komisija Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojumu par pepino mozaīkas vīrusa mazāk spēcīgo izolātu VC1 un ar tādu regulas projektu, kurā pepino mozaīkas vīrusa mazāk spēcīgo izolātu VC1 paredzēts apstiprināt.

                  (6)

                  Pieteikuma iesniedzējam tika dota iespēja par pārskata ziņojumu iesniegt komentārus.

                  (7)

                  Konstatēts, ka Regulas (EK) Nr. 1107/2009 4. pantā norādītie apstiprināšanas kritēriji ir apmierināti attiecībā uz vienu vai vairākiem reprezentatīviem vismaz viena darbīgo vielu saturoša augu aizsardzības līdzekļa lietojumiem un, konkrēti, attiecībā uz lietojumiem, kas pārbaudīti un detalizēti aprakstīti pārskata ziņojumā. Tāpēc uzskatāms, ka minētie apstiprināšanas kritēriji ir apmierināti. Tāpēc ir lietderīgi pepino mozaīkas vīrusa mazāk spēcīgo izolātu VC1 apstiprināt.

                  (8)

                  Tomēr, ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā zinātnes un tehnikas pašreizējās atziņas, jānosaka noteikti nosacījumi un ierobežojumi.

                  (9)

                  Turklāt Komisija uzskata, ka saskaņā ar Regulas (EK) Nr. 1107/2009 22. pantu pepino mozaīkas vīrusa mazāk spēcīgais izolāts VC1 ir zemas kaitīguma pakāpes darbīgā viela. Pepino mozaīkas vīrusa mazāk spēcīgais izolāts VC1 nav viela, kas izraisa bažas, un atbilst Regulas (EK) Nr. 1107/2009 II pielikuma 5. punkta nosacījumiem. Pepino mozaīkas vīrusa mazāk spēcīgais izolāts VC1 ir dabā sastopams augu vīrusa celms. Ārpus augu šūnām augu vīruss nevairojas, turklāt vīrusam nepiemīt šūnveida uzbūve, un tas neproducē metabolītus. Tas nav patogēns ne cilvēkam, ne dzīvniekiem. Gaidāms, ka eksponētība, ko cilvēkam, dzīvniekiem un videi radīs ar Regulu (EK) Nr. 1107/2009 apstiprinātie lietojumi, būs niecīga salīdzinājumā ar eksponētību dabā.

                  (10)

                  Tāpēc pepino mozaīkas vīrusa mazāk spēcīgo izolātu VC1 ir lietderīgi apstiprināt par darbīgo vielu ar zemu kaitīguma pakāpi. Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (3) pielikums.

                  (11)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Darbīgās vielas apstiprināšana
      I pielikumā specificēto darbīgo vielu “pepino mozaīkas vīrusa mazāk spēcīgais izolāts VC1” apstiprina ar minētajā pielikumā noteiktajiem nosacījumiem.
      2. pants
      Īstenošanas regulas (ES) Nr. 540/2011 grozījumi
      Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
      3. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 8. martā

               Komisijas vārdā –

               priekšsēdētājs

            Jean-Claude JUNCKER

         (1)  OV L 309, 24.11.2009., 1. lpp.

         (2)  EFSA (Eiropas Pārtikas nekaitīguma iestāde), 2017. Conclusion on the peer review of the pesticide risk assessment of the active substance Mild Pepino mosaic virus isolate VC1. EFSA Journal 2017; 15(1):4651 (16 lpp.). doi: 10.2903/j.efsa.2017.4651.

         (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

         I PIELIKUMS

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprinājuma termiņa beigas

                     Īpaši noteikumi

                     Vieglās formas pepino mozaīkas vīrusa mazāk spēcīgais izolāts VC1

                     Vācijas Mikroorganismu un šūnu kultūru kolekcijas (DSMZ) atsauces Nr. DSM 26973

                     Nepiemēro

                     Nikotīna saturs < 0,1 mg/L

                     2017. gada 29. marts

                     2032. gada 29. marts

                     Drīkst atļaut tikai lietošanu siltumnīcās.
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas sniegti pārskata ziņojumā par vieglās formas pepino mozaīkas vīrusa mazāk spēcīgo izolātu VC1, un jo īpaši ziņojuma I un II papildinājumu.
                     Šajā kopējā novērtējumā dalībvalstis īpašu uzmanību pievērš operatoru un strādnieku aizsardzībai un ņem vērā, ka vieglās formas pepino mozaīkas vīrusa mazāk spēcīgais izolāts VC1, tāpat kā jebkurš mikroorganisms, uzskatāms par potenciālu kairinātāju. Lietošanas nosacījumos attiecīgā gadījumā ietver riska mazināšanas pasākumus.
                     Ražotājs ražošanas procesā nodrošina stingru vides apstākļu uzturēšanu un kvalitātes kontroles analīzi.

            (1)  Sīkāka informācija par darbīgās vielas identitāti un tās specifikāciju sniegta pārskata ziņojumā.

         II PIELIKUMS
         Īstenošanas regulas (ES) Nr. 540/2011 pielikuma D daļā pievieno šādu ierakstu:

                        Parastais nosaukums, identifikācijas numuri

                           IUPAC nosaukums

                        Tīrība (*1)

                        Apstiprināšanas datums

                        Apstiprinājuma termiņa beigas

                        Īpaši noteikumi

                        “8

                        Vieglās formas pepino mozaīkas vīrusa mazāk spēcīgais izolāts VC1

                        Vācijas Mikroorganismu un šūnu kultūru kolekcijas (DSMZ) atsauces Nr. DSM 26973

                        Nepiemēro

                        Nikotīna saturs < 0,1 mg/L

                        2017. gada 29. marts

                        2032. gada 29. marts

                        Drīkst atļaut tikai lietošanu siltumnīcās.
                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus, kas sniegti pārskata ziņojumā par vieglās formas pepino mozaīkas vīrusa mazāk spēcīgo izolātu VC1, un jo īpaši ziņojuma I un II papildinājumu.
                        Šajā kopējā novērtējumā dalībvalstis īpašu uzmanību pievērš operatoru un strādnieku aizsardzībai un ņem vērā, ka vieglās formas pepino mozaīkas vīrusa mazāk spēcīgais izolāts VC1, tāpat kā jebkurš mikroorganisms, uzskatāms par potenciālu kairinātāju. Lietošanas nosacījumos attiecīgā gadījumā ietver riska mazināšanas pasākumus.
                        Ražotājs ražošanas procesā nodrošina stingru vides apstākļu uzturēšanu un kvalitātes kontroles analīzi.”

            (*1)  Sīkāka informācija par darbīgās vielas identitāti un tās specifikāciju sniegta pārskata ziņojumā.


title: Komisijas Īstenošanas regula (ES) 2017/397 (2017. gada 7. marts), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               8.3.2017

               LV

               Eiropas Savienības Oficiālais Vēstnesis

               L 60/32

         KOMISIJAS ĪSTENOŠANAS REGULA (ES) 2017/397
   (2017. gada 7. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 7. martā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  235,2

                  IL

                  243,7

                  MA

                  97,0

                  TR

                  94,6

                  ZZ

                  167,6

                  0707 00 05

                  MA

                  80,2

                  TR

                  184,6

                  ZZ

                  132,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  48,3

                  TR

                  153,2

                  ZZ

                  100,8

                  0805 10 22 , 0805 10 24 , 0805 10 28

                  EG

                  50,6

                  IL

                  80,7

                  MA

                  44,2

                  TN

                  56,9

                  TR

                  72,8

                  ZZ

                  61,0

                  0805 50 10

                  EG

                  74,7

                  TR

                  71,3

                  ZZ

                  73,0

                  0808 10 80

                  CN

                  135,3

                  US

                  128,5

                  ZZ

                  131,9

                  0808 30 90

                  CL

                  93,5

                  CN

                  77,6

                  ZA

                  113,7

                  ZZ

                  94,9

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/1377 (2017. gada 25. jūlijs), ar ko atjauno hlorfacinona kā 14. produkta veida biocīdos lietojamas aktīvās vielas apstiprinājumu (Dokuments attiecas uz EEZ. )

text:
               26.7.2017

               LV

               Eiropas Savienības Oficiālais Vēstnesis

               L 194/15

         KOMISIJAS ĪSTENOŠANAS REGULA (ES) 2017/1377
   (2017. gada 25. jūlijs),
   ar ko atjauno hlorfacinona kā 14. produkta veida biocīdos lietojamas aktīvās vielas apstiprinājumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 14. panta 4. punkta a) apakšpunktu,
   tā kā:

               (1)

               aktīvā viela hlorfacinons ir apstiprināta lietošanai par rodenticīdu 14. produkta veida biocīdos saskaņā ar Regulu (ES) Nr. 528/2012.

               (2)

               Saskaņā ar Regulas (ES) Nr. 528/2012 13. panta 1. punktu Eiropas Ķimikāliju aģentūrai (“Aģentūra”) tika iesniegts pieteikums par minētās aktīvās vielas apstiprinājuma atjaunošanu. Šo pieteikumu kā kompetentā novērtētājiestāde izvērtēja Spānijas kompetentā iestāde.

               (3)

               2016. gada 25. martā kompetentā novērtētājiestāde Aģentūrai iesniedza ieteikumu par hlorfacinona apstiprinājuma atjaunošanu.

               (4)

               2016. gada 16. jūnijā Aģentūras Biocīdu komiteja, ņemot vērā kompetentās novērtētājiestādes secinājumus, formulēja Aģentūras atzinumu (2).

               (5)

               Saskaņā ar minēto atzinumu hlorfacinons atbilst Eiropas Parlamenta un Padomes Regulas (EK) Nr. 1272/2008 (3) kritērijiem, lai to klasificētu reproduktīvai sistēmai toksisku vielu 1.B kategorijā. Tāpēc hlorfacinons atbilst Regulas (ES) Nr. 528/2012 5. panta 1. punkta c) apakšpunktā minētajam izslēgšanas kritērijam.

               (6)

               Turklāt šī viela atbilst arī Eiropas Parlamenta un Padomes Regulas (EK) Nr. 1907/2006 (4) kritērijiem, jo tā ir noturīga un toksiska. Hlorfacinonu saturošu līdzekļu lietošana vieš bažas saistībā ar primāras un sekundāras saindēšanās gadījumiem, pat ja veic ierobežojošus riska pārvaldības pasākumus. Tāpēc hlorfacinons atbilst arī aizstājamas vielas kritērijam atbilstoši Regulas (ES) Nr. 528/2012 10. panta 1. punkta d) un e) apakšpunktam.

               (7)

               Saskaņā ar Regulas (ES) Nr. 528/2012 12. pantu izslēgšanas kritērijiem atbilstošām aktīvajām vielām apstiprinājumu var atjaunot vienīgi tad, ja joprojām ir izpildīts vismaz viens tās pašas regulas 5. panta 2. punktā minētais atkāpes piemērošanas nosacījums.

               (8)

               Saskaņā ar Regulas (ES) Nr. 528/2012 10. panta 3. punktu Aģentūra rīkoja sabiedrisku apspriešanu, lai savāktu būtisku informāciju par hlorfacinonu, tostarp informāciju par pieejamajiem aizstājējiem.

               (9)

               Komisija arī veica īpašu sabiedrisko apspriešanu, lai savāktu informāciju par to, vai ir izpildīti atkāpes piemērošanas nosacījumi, kas izklāstīti Regulas (ES) Nr. 528/2012 5. panta 2. punktā. Apspriešanā saņemtās atbildes Komisija darīja publiski pieejamas.

               (10)

               Abās iepriekšminētajās sabiedriskajās apspriešanās saņemtās atbildes, kā arī informācija par pieejamajām antikoagulatīvas darbības rodenticīdu alternatīvām, kas iekļautas 1. pielikumā Komisijas ziņojumam par riska mazināšanas pasākumiem, kurus veic saistībā ar antikoagulatīvas darbības rodenticīdiem (5), tika apspriestas ar dalībvalstīm Biocīdu pastāvīgajā komitejā.

               (11)

               Grauzēji var pārnēsāt patogēnus, kas vainojami daudzās zoonozēs, kuras var nopietni apdraudēt cilvēku vai dzīvnieku veselību. Neķīmiska kontrole vai preventīvas grauzēju apkarošanas metodes, piemēram, mehāniskas, elektriskas vai līmes lamatas, dažkārt nav pietiekami efektīvas, turklāt to izmantošana var radīt jautājumus, vai minētās metodes ir humānas un vai tās grauzējiem nerada liekas ciešanas. Citas aktīvās vielas, kas apstiprinātas par rodenticīdiem, var nebūt piemērotas visām lietotāju kategorijām un var nebūt efektīvas visām grauzēju sugām. Efektīvā grauzēju apkarošanā nevar paļauties vienīgi uz minēto neķīmisko kontroli vai preventīvajām metodēm, tāpēc uzskata, ka grauzēju atbilstošas apkarošanas labad papildus minētajām alternatīvām ir nepieciešams hlorfacinons. Līdz ar to hlorfacinons palīdzētu novērst vai ierobežot cilvēku un dzīvnieku veselības nopietnu apdraudējumu, kas saistīts ar grauzējiem. Tātad ir izpildīts 5. panta 2. punkta b) apakšpunktā izklāstītais nosacījums.

               (12)

               Patlaban grauzēju apkarošana lielākoties balstās uz antikoagulatīvas darbības rodenticīdiem, kuru neapstiprināšanas gadījumā grauzēji netiktu pietiekami apkaroti. Tas var ne tikai būtiski kaitēt cilvēku vai dzīvnieku veselībai vai videi, bet arī iespaidot sabiedrības priekšstatu par savu drošību saistībā ar eksponētību grauzējiem vai vairāku tādu saimnieciskās darbības veidu drošību, kuros varētu būt eksponētība grauzējiem, un tam būtu ekonomiskas un sociālas sekas. No otras puses, hlorfacinonu saturošu līdzekļu lietošanas radīto cilvēku veselības, dzīvnieku veselības un vides risku var mazināt, ja to lietošanā ievēro noteiktas specifikācijas un nosacījumus. Tāpēc lēmumam hlorfacinonu neapstiprināt par aktīvo vielu būtu nesamērīgi negatīva ietekme uz sabiedrību salīdzinājumā ar risku, ko rada šīs vielas lietošana. Tātad ir izpildīts arī 5. panta 2. punkta c) apakšpunktā izklāstītais nosacījums.

               (13)

               Tāpēc ir lietderīgi atjaunot hlorfacinona apstiprinājumu lietošanai 14. produkta veida biocīdos ar noteikumu, ka tiek ievērotas noteiktas specifikācijas un nosacījumi.

               (14)

               Saskaņā ar Regulas (ES) Nr. 528/2012 10. panta 1. punkta a), d) un e) apakšpunktu hlorfacinons ir aizstājama viela, un tālab būtu jāpiemēro minētās regulas 10. panta 4. punktā norādītais atjaunošanas termiņš.

               (15)

               Ar Komisijas Īstenošanas lēmumu (ES) 2015/1737 (6) sākotnējais termiņš, līdz kuram par 14. produkta veida biocīdos lietojamām vielām apstiprina bromadiolonu, hlorfacinonu un kumatetralilu, tika atlikts līdz 2018. gada 30. jūnijam. Minēto apstiprinājumu atjaunošanas pieteikumu izskatīšana tagad ir pabeigta, tāpēc ir lietderīgi atcelt Īstenošanas lēmumu (ES) 2015/1737.

               (16)

               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Hlorfacinona kā 14. produkta veida biocīdos lietojamas aktīvās vielas apstiprinājumu atjauno ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Īstenošanas lēmumu (ES) 2015/1737 atceļ.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 25. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 167, 27.6.2012., 1. lpp.

      (2)  https://echa.europa.eu/regulations/biocidal-products-regulation/approval-of-active-substances/bpc-opinions-on-active-substance-approval

      (3)  Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

      (4)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

      (5)  Galīgais ziņojums Risk mitigation measures for anticoagulant rodenticides. Eiropas Komisija (2014), Brisele, Beļģija. 100 lpp. ISBN 978-92-79-44992-5.

      (6)  Komisijas 2015. gada 28. septembra Īstenošanas lēmums (ES) 2015/1737, ar ko atliek termiņu, līdz kuram bromadiolons, hlorfacinons un kumatetralils apstiprināti par 14. produkta veida biocīdos lietojamām vielām (OV L 252, 29.9.2015., 58. lpp.).

      PIELIKUMS

                  Vispārpieņemtais nosaukums

                     IUPAC nosaukums
                  Identifikācijas numuri

                  Aktīvās vielas minimālā tīrības pakāpe (1)

                  Apstiprinājuma beigu datums

                  Produkta veids

                  Īpaši nosacījumi

                  Hlorfacinons

                     IUPAC nosaukums:
                  2-[2-(4-hlorfenil)-2-fenilacetil]indān-1,3-dions
                  EK Nr.: 223-003-0

                     CAS Nr.: 3691-35-8

                  978 g/kg

                  2024. gada 30. jūnijs

                  14

                  Hlorfacinonu uzskata par aizstājamu vielu saskaņā ar Regulas (ES) Nr. 528/2012 10. panta 1. punkta a), d) un e) apakšpunktu.
                  Biocīdu atļaujas piešķir ar šādiem vispārējiem nosacījumiem:

                              1)

                              produkta novērtēšanā īpašu uzmanību pievērš tām ekspozīcijām [“iedarbībai”], riskiem un iedarbīgumam, kuri saistīti ar katru atļaujas pieteikumā aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti. Turklāt saskaņā ar Regulas (ES) Nr. 528/2012 VI pielikuma 10. punktu produkta novērtēšanā izvērtē, vai var izpildīt Regulas (ES) Nr. 528/2012 5. panta 2. punkta nosacījumus;

                              2)

                              produktus atļauj lietot tikai tajās dalībvalstīs, kurās ir izpildīts vismaz viens no Regulas (ES) Nr. 528/2012 5. panta 2. punkta nosacījumiem;

                              3)

                              hlorfacinona nominālā koncentrācija produktos, kas nav kontaktpreparāti, nepārsniedz 50 mg/kg, un kontaktpreparātos tā nepārsniedz 2 000  mg/kg;

                              4)

                              produkti satur aversīvu vielu un krāsvielu;

                              5)

                              produktus neatļauj lietot iezīmēšanas pulvera veidā;

                              6)

                              produktus kontaktpreparātu veidā, kas nav iezīmēšanas pulveris, atļauj lietot tikai apmācītiem profesionāliem lietotājiem tikai tādās vietās telpās, kurām nevar piekļūt bērni un nemērķa dzīvnieki;

                              7)

                              produktus neatļauj lietot pastāvīgās vai impulsrežīma ēsmās;

                              8)

                              atļaujas piešķir vienīgi lietošanai gataviem produktiem;

                              9)

                              cilvēku, nemērķa dzīvnieku un vides primāro un sekundāro eksponētību pēc iespējas samazina, apsverot un izmantojot visus piemērotos un pieejamos riska mazināšanas pasākumus. Tostarp, piemēram, lietošanas atļauju, kad vien iespējams, piešķir tikai profesionālai lietošanai vai apmācītiem profesionāliem lietotājiem, un nosaka īpašus papildu nosacījumus katrai lietotāju kategorijai;

                              10)

                              līķus un neapēsto ēsmu iznīcina atbilstoši vietējām prasībām. Valsts atļaujā iznīcināšanas metodi detalizēti norāda produkta aprakstā, kā arī iekļauj produkta etiķetē.

                        Tādu biocīdu atļaujām, kuri paredzēti plašai sabiedrībai, papildus vispārējiem nosacījumiem paredz šādus nosacījumus:

                              1)

                              produktus atļauj lietot vienīgi viltojumdrošās ēsmas stacijās;

                              2)

                              produktus piegādā vienīgi ar šādu maksimālo ēsmas daudzumu vienā iepakojumā:

                                          a)

                                          produkti tikai peļu apkarošanai:

                                                      i)

                                                      ēsmas graudi, granulas vai pasta: 250 g;

                                                      ii)

                                                      ēsmas vaska briketes: 500 g;

                                          b)

                                          produkti tikai žurku vai peļu un žurku apkarošanai:

                                                      i)

                                                      ēsmas graudi, granulas vai pasta: 750 g;

                                                      ii)

                                                      ēsmas vaska briketes: 1 500  g;

                              3)

                              produktus Rattus norvegicus un Rattus rattus apkarošanai atļauj lietot tikai telpās vai ēkās un ap tām;

                              4)

                              produktus Mus musculus apkarošanai atļauj lietot tikai telpās;

                              5)

                              personas, kuras produktus dara pieejamus tirgū, gādā, lai produktiem būtu pievienota informācija par risku, kas saistīts ar antikoagulatīvas darbības rodenticīdiem vispār, par pasākumiem, ar kuriem to lietošanu ierobežo līdz nepieciešamajam minimumam, un atbilstošiem piesardzības pasākumiem;

                              6)

                              produktus beramas ēsmas formā, piemēram, graudus vai granulas, atļauj tikai tad, ja tos piegādā maisiņos vai citā iepakojumā, lai samazinātu iedarbību uz cilvēkiem un vidi.

                        Tādu biocīdu atļaujām, kuri paredzēti tikai profesionālai lietošanai, papildus vispārējiem nosacījumiem paredz šādus nosacījumus:

                              1)

                              produktus neatļauj lietot kanalizācijā, atklātās vietās un atkritumu izgāztuvēs;

                              2)

                              produktus atļauj lietot vienīgi viltojumdrošās ēsmas stacijās;

                              3)

                              personas, kas profesionāliem lietotājiem paredzētus produktus dara pieejamus tirgū, gādā, lai šie produkti netiktu piegādāti plašai sabiedrībai.

                        Tādu biocīdu atļaujām, kuri paredzēti tikai apmācītiem profesionāliem lietotājiem, papildus vispārējiem nosacījumiem paredz šādus nosacījumus:

                              1)

                              produktus var atļaut lietot kanalizācijā, atklātās vietās un atkritumu izgāztuvēs;

                              2)

                              produktus var atļaut lietot slēgtos un aizsargātos ēsmas punktos, ja vien tie nemērķa sugām un cilvēkiem nodrošina tikpat augstu aizsardzības līmeni kā viltojumdrošas ēsmas stacijas;

                              3)

                              personas, kuras apmācītiem profesionāliem lietotājiem paredzētus produktus dara pieejamus tirgū, gādā, lai šie produkti netiktu piegādāti nevienam citam kā vien apmācītiem profesionāliem lietotājiem.

         (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.


title: Padomes Īstenošanas regula (ES) 2015/325 ( 2015. gada 2. marts ), ar ko īsteno 13. pantu Regulā (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā

text:
               3.3.2015

               LV

               Eiropas Savienības Oficiālais Vēstnesis

               L 58/41

         PADOMES ĪSTENOŠANAS REGULA (ES) 2015/325
   (2015. gada 2. marts),
   ar ko īsteno 13. pantu Regulā (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 356/2010 (2010. gada 26. aprīlis), ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā (1), un jo īpaši tās 13. pantu,
   tā kā:

               (1)

               Padome 2010. gada 26. aprīlī pieņēma Regulu (ES) Nr. 356/2010.

               (2)

               Apvienoto Nāciju Organizācijas Drošības padomes komiteja, kas izveidota saskaņā ar Apvienoto Nāciju Organizācijas Drošības padomes Rezolūciju 751 (1992) un 1907 (2009), 2014. gada 19. decembrī svītroja vienu personu no to personu saraksta, uz kurām attiecas ierobežojošie pasākumi, kas izklāstīti 1., 3. un 7. punktā Drošības padomes Rezolūcijā 1844 (2008).

               (3)

               Tāpēc būtu attiecīgi jāgroza Regulas (ES) Nr. 356/2010 I pielikums,

         IR PIEŅĒMUSI ŠO REGULU.
   1. pants
   Ar šo Regulas (ES) Nr. 356/2010 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 2. martā

            Padomes vārdā –

            priekšsēdētāja

         D. REIZNIECE-OZOLA

      (1)  OV L 105, 27.4.2010., 1. lpp.

      PIELIKUMS
      Ieraksts Regulas (ES) Nr. 356/2010 I pielikumā par turpmāk minēto personu tiek svītrots:
      Mohamed SA'ID


title: Komisijas Īstenošanas regula (ES) Nr. 228/2014 ( 2014. gada 10. marts ), ar ko attiecībā uz datu nosūtīšanas formātu un procedūru groza Komisijas Regulu (EK) Nr. 601/2006, ar kuru īsteno Regulu (EK) Nr. 184/2005 par statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem

text:
               11.3.2014

               LV

               Eiropas Savienības Oficiālais Vēstnesis

               L 70/16

      KOMISIJAS ĪSTENOŠANAS REGULA (ES) Nr. 228/2014
   (2014. gada 10. marts),
   ar ko attiecībā uz datu nosūtīšanas formātu un procedūru groza Komisijas Regulu (EK) Nr. 601/2006, ar kuru īsteno Regulu (EK) Nr. 184/2005 par statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2005. gada 12. janvāra Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem (1) un jo īpaši tās 7. pantu,
   tā kā:

               (1)

               Komisijas Regulā (EK) Nr. 601/2006 (2) tika paredzēti īstenošanas noteikumi par procedūru un formātu, kādā vajadzīgie dati par maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem tiek nosūtīti Komisijai, un noteiktas datu struktūras tehniskās specifikācijas.

               (2)

               Komisijas Regulā (ES) Nr. 555/2012 (3) tika atjauninātas Regulas (EK) Nr. 184/2005 datu prasības un definīcijas, lai atspoguļotu jaunus starptautiskos standartus, kuros paredzēti vispārējie noteikumi šādas statistikas sagatavošanai, piemēram, Starptautiskā Valūtas fonda (SVF) rokasgrāmatu par maksājumu bilanci un starptautisko ieguldījumu posteņiem, Ekonomiskās sadarbības un attīstības organizācijas (ESAO) Ārvalstu tiešo ieguldījumu etalondefinīciju un Apvienoto Nāciju Organizācijas (ANO) Starptautiskās pakalpojumu tirdzniecības statistikas rokasgrāmatu.

               (3)

               Saskaņā ar starptautiskajiem standartiem “statistikas datu un metadatu apmaiņas standarts” (“SDMX”) ir izstrādāts kā kopīgs datu ziņošanas formāts datu un metadatu elektroniskai apmaiņai un vairākas starptautiskās organizācijas un valsts datu sagatavošanas iestādes to ir pieņēmušas vai plāno pieņemt. Tādējādi ir jāievieš plašāka SDMX prasībām atbilstošu datu formātu definīcija un jauna datu struktūras definīcija saskaņā ar minēto standartu.

               (4)

               Lai ietvertu atsauces arī uz SDMX, būtu jāgroza Regula (EK) Nr. 601/2006, kurā datu formāts “Gesmes” paredzēts kā vienīgais dalībvalstu datu nosūtīšanas līdzeklis Komisijai (Eurostat).

               (5)

               Datu struktūras tehniskajām specifikācijām nevajadzētu būt juridiski saistošām. Tā vietā Komisijas ieteiktās tehniskās specifikācijas būtu jāiekļauj Eurostat Maksājumu bilances Vademecum
                   (4), kas ik gadus tiek pārskatīta. Tādēļ būtu attiecīgi jāgroza Regula (EK) Nr. 601/2006.

               (6)

               Šajā regulā paredzētie pasākumi ir saskaņā ar Maksājumu bilances komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 601/2006 groza šādi:

               (1)

               regulas 2. pantu aizstāj ar šādu:
               “2. pants
               Datu formāts
               Dalībvalstis izmanto SDMX prasībām atbilstošus datu formātus. Komisija (Eurostat) dara pieejamu sīki izstrādātu dokumentāciju par šiem formātiem un sniedz vadlīnijas, kā, ievērojot šīs regulas prasības, ieviest minētos formātus.”

               (2)

               regulas 3. pantu svītro;

               (3)

               pielikumu svītro.

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 1. jūnija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. martā

            Komisijas vārdā –

            priekšsēdētājs

         José Manuel BARROSO

      (1)  OV L 35, 8.2.2005., 23. lpp.

      (2)  Komisijas 2006. gada 18. aprīļa Regula (EK) Nr. 601/2006, ar ko īsteno Eiropas Parlamenta un Padomes Regulu (EK) Nr. 184/2005 attiecībā uz datu nosūtīšanas formātu un procedūru (OV L 106, 19.4.2006., 7. lpp.).

      (3)  Komisijas 2012. gada 22. jūnija Regula (ES) Nr. 555/2012, ar ko attiecībā uz datu prasību un definīciju atjaunināšanu groza Eiropas Parlamenta un Padomes Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem (OV L 166, 27.6.2012., 22. lpp.).

      (4)  Pieejams tiešsaistē CIRCABC (Eiropas Komisijas Komunikācijas un informācijas resursu centrs pārvaldes iestādēm, uzņēmumiem un iedzīvotājiem) mājaslapā


title: Komisijas Īstenošanas regula (ES) Nr. 140/2013 ( 2013. gada 18. februāris ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Pa de Pagès Català (AĢIN))

text:
               20.2.2013

               LV

               Eiropas Savienības Oficiālais Vēstnesis

               L 47/18

         KOMISIJAS ĪSTENOŠANAS REGULA (ES) Nr. 140/2013
   (2013. gada 18. februāris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Pa de Pagès Català (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Regula (ES) Nr. 1151/2012 ir stājusies spēkā 2013. gada 3. janvārī. Ar minēto regulu tika atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).

               (2)

               Saskaņā ar Regulas (EK) Nr. 510/2006 6. panta 2. punktu Spānijas iesniegtais pieteikums reģistrēt nosaukumu Pa de Pagès Català ir publicēts Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums būtu jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 18. februārī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 93, 31.3.2006., 12. lpp.

      (3)  OV C 128, 3.5.2012., 14. lpp.

      PIELIKUMS
      Regulas (ES) Nr. 1151/2012 I pielikuma I daļā uzskaitītie lauksaimniecības produkti un pārtikas produkti:

         2.4. grupa.   Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

      SPĀNIJA

         Pa de Pagès Català (AĢIN)


title: Komisijas Īstenošanas regula (ES) Nr. 787/2013 ( 2013. gada 16. augusts ) par atļauju lietot preparātu Bacillus subtilis (ATCC PTA-6737) kā barības piedevu gaļas tītariem un vaislas tītariem (atļaujas turētājs – Kemin Europa N.V. )  Dokuments attiecas uz EEZ

text:
               17.8.2013

               LV

               Eiropas Savienības Oficiālais Vēstnesis

               L 220/15

      KOMISIJAS ĪSTENOŠANAS REGULA (ES) Nr. 787/2013
   (2013. gada 16. augusts)
   par atļauju lietot preparātu Bacillus subtilis (ATCC PTA-6737) kā barības piedevu gaļas tītariem un vaislas tītariem (atļaujas turētājs – Kemin Europa N.V.)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un ir paredzēts šādas atļaujas piešķiršanas pamatojums un kārtība.

               (2)

               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparāta Bacillus subtilis (ATCC PTA-6737) jaunam lietojumam. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (3)

               Pieteikums attiecas uz atļauju jaunā veidā lietot Bacillus subtilis (ATCC PTA-6737) kā barības piedevu gaļas tītariem un vaislas tītariem, un tā ir klasificējama piedevu kategorijā “zootehniskās piedevas”.

               (4)

               Ar Komisijas Regulu (ES) Nr. 107/2010 (2) preparātu Bacillus subtilis (ATCC PTA-6737) uz desmit gadiem atļāva lietot gaļas cāļiem, ar Komisijas Īstenošanas regulu (ES) Nr. 885/2011 (3) – dējējvistu cāļiem, gaļas pīlēm, paipalām, fazāniem, irbēm, pērļu vistiņām, baložiem, gaļas zosīm un strausiem un ar Komisijas Īstenošanas regulu (ES) Nr. 306/2013 (4) – atšķirtiem sivēniem un atšķirtiem cūku dzimtas dzīvniekiem, izņemot Sus scrofa domesticus.

               (5)

               Eiropas Pārtikas nekaitīguma iestāde (“iestāde”) 2013. gada 13. marta atzinumā (5) apstiprināja savus iepriekšējos secinājumus, ka ieteiktajos lietošanas apstākļos preparātu Bacillus subtilis (ATCC PTA-6737) uzskata par drošu dzīvnieku un cilvēku veselībai un videi. Turklāt iestāde secināja, ka piedeva var uzlabot gaļas tītaru zootehniskos rādītājus, un šo secinājumu var attiecināt uz vaislas tītariem. Iestāde uzskata, ka nav vajadzīgas īpašas prasības uzraudzības veikšanai pēc preparāta laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas ziņojumu par dzīvnieku barībā esošās barības piedevas analīzes metodi.

               (6)

               Preparāta Bacillus subtilis (ATCC PTA-6737) novērtējums liecina, ka Regulas (EK) Nr. 1831/2003 5. pantā paredzētie nosacījumi atļaujas piešķiršanai ir izpildīti. Tāpēc šo preparātu būtu jāļauj lietot, kā norādīts šīs regulas pielikumā.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot par piedevu dzīvnieku ēdināšanā saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 16. augustā

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 36, 9.2.2010., 1. lpp.

      (3)  OV L 229, 6.9.2011., 3. lpp.

      (4)  OV L 91, 3.4.2013., 5. lpp.

      (5)  EFSA Journal, 2013. gads; 11(4):3176

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  KVV uz kg kompleksās barības ar mitruma saturu 12 %

                     Zootehnisko piedevu kategorija. Funkcionālā grupa: zarnu floras stabilizatori

                  4b1823

                     Kemin Europa N.V.

                     Bacillus subtilis (ATCC PTA-6737)

                                 Piedevas sastāvs

                              Preparāts Bacillus subtilis (ATCC PTA-6737), kas satur vismaz 1 × 1010 KVV/g piedevas
                              cietā veidā

                                 Aktīvās vielas raksturojums

                                 Bacillus subtilis (ATCC PTA-6737) dzīvotspējīgās sporas

                                 Analīzes metode
                                  (1)

                              Skaitīšanas metode: Petri trauciņa un uztriepuma metode ar agarizētu barotni, kurā izmanto triptona-sojas agaru kopā ar iepriekš termiski apstrādātiem piedevu paraugiem.
                              Identifikācija: lauka gēla elektroforēzes (PFGE) metode.

                  Gaļas tītari un vaislas tītari

                  —

                  1 × 108

                  —

                              1.

                              Piedevas un premiksa lietošanas noteikumos norāda glabāšanas nosacījumus un noturību pret granulēšanos.

                              2.

                              Drīkst izmantot barībā, kas satur atļautos kokcidiostatus: diklazurilu, robenidīna hidrohlorīdu, lazalocīda A nātrija sāli, amonija maduramicīnu vai monenzīnnātriju, ar nosacījumu, ka šo kokcidiostatu ir atļauts izmantot attiecīgai sugai.

                  2023. gada 6. septembris

         (1)  Sīkāka informācija par analīzes metodēm atrodama Kopienas references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) Nr. 733/2011 ( 2011. gada 22. jūlijs ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Kołocz śląski/kołacz śląski (AĢIN))

text:
               27.7.2011

               LV

               Eiropas Savienības Oficiālais Vēstnesis

               L 195/32

         KOMISIJAS ĪSTENOŠANAS REGULA (ES) Nr. 733/2011
   (2011. gada 22. jūlijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Kołocz śląski/kołacz śląski (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 6. panta 2. punkta pirmo daļu Polijas iesniegtais pieteikums reģistrēt nosaukumu Kołocz śląski/kołacz śląski ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums ir jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 22. jūlijā

            Komisijas un tās priekšsēdētāja vārdā –

            Komisijas loceklis

         Dacian CIOLOŞ

      (1)  OV L 93, 31.3.2006., 12. lpp.

      (2)  OV C 299, 5.11.2010., 7. lpp.

      PIELIKUMS
      Regulas (EK) Nr. 510/2006 I pielikumā uzskaitītie pārtikas produkti:

         2.4. grupa.   Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

      POLIJA

         Kołocz śląski/kołacz śląski (AĢIN)


title: Komisijas Īstenošanas regula (ES) 2015/967 (2015. gada 22. jūnijs), ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. oktobra līdz 31. decembrim, saskaņā ar tarifu kvotām, kas Izraēlas izcelsmes mājputnu gaļas nozarē atvērta ar Regulu (EK) Nr. 1384/2007

text:
               23.6.2015

               LV

               Eiropas Savienības Oficiālais Vēstnesis

               L 157/40

         KOMISIJAS ĪSTENOŠANAS REGULA (ES) 2015/967
   (2015. gada 22. jūnijs),
   ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. oktobra līdz 31. decembrim, saskaņā ar tarifu kvotām, kas Izraēlas izcelsmes mājputnu gaļas nozarē atvērta ar Regulu (EK) Nr. 1384/2007
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Regulu (EK) Nr. 1384/2007 (2) ir atvērtas ikgadējās tarifa kvotas Izraēlas izcelsmes mājputnu gaļas nozares produktu importēšanai.

               (2)

               Daudzumi, kuri norādīti importa licenču pieteikumos, kas no 2015. gada 1. jūnija līdz 7. jūnijam iesniegti par apakšperiodu no 2015. gada 1. jūlija līdz 30. septembrim, ir mazāki par pieejamajiem daudzumiem. Tāpēc būtu jānosaka, par kādu apjomu netika iesniegti pieteikumi, un šis apjoms jāpieskaita daudzumiem, kas noteikti nākamajam kvotas apakšperiodam.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 1384/2007 un kuri jāpieskaita apakšperiodam no 2015. gada 1. oktobra līdz 31. decembrim, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 22. jūnijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2007. gada 26. novembra Regula (EK) Nr. 1384/2007, ar ko nosaka kārtību, kā piemērot Padomes Regulu (EK) Nr. 2398/96 attiecībā uz noteiktu tarifa kvotu atvēršanu un pārvaldīšanu Izraēlas izcelsmes mājputnu gaļas nozares produktu ievedumiem Kopienā (OV L 309, 27.11.2007., 40. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2015. gada 1. oktobra līdz 31. decembrim
                  (kg)

                  09.4091

                  420 000

                  09.4092

                  2 830 000